CELEX: 32020D1114
Language: et
Date: 2020-07-23 00:00:00
Title: Nõukogu rakendusotsus (EL) 2020/1114, 23. juuli 2020, millega kiidetakse heaks Eurojusti töökorra muutmine

29.7.2020   
               
               
                  ET
               
               
                  Euroopa Liidu Teataja
               
               
                  L 244/13
               
            
         NÕUKOGU RAKENDUSOTSUS (EL) 2020/1114,
         23. juuli 2020,
         millega kiidetakse heaks Eurojusti töökorra muutmine
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 14. novembri 2018. aasta määrust (EL) 2018/1727 Euroopa Liidu Kriminaalõigusalase Koostöö Ameti (Eurojust) kohta ning millega asendatakse ja tunnistatakse kehtetuks nõukogu otsus 2002/187/JSK, (1) eriti selle artikli 5 lõiget 5,
         võttes arvesse Eurojusti töökorda, (2) mis võeti vastu 20. detsembril 2019,
         ning arvestades järgmist:
         
                     (1)
                  
                  
                     Vastavalt määruse (EL) 2018/1727 artikli 5 lõikele 5 ja Eurojusti töökorra (edaspidi „töökord“) artiklile 18 võib Eurojusti kolleegium (edaspidi „kolleegium“) juhatuse või ühe kolmandiku kolleegiumi liikmete ettepanekul töökorda muuta, järgides sama menetlust nagu töökorra vastuvõtmisel. Nõukogu kiidab sellised töökorra muudatused heaks rakendusaktidega.
                  
               
                     (2)
                  
                  
                     Kolleegium võttis vastavalt määruse (EL) 2018/1727 artikli 5 lõikele 5 töökorra muudatuste kavandi vastu 14. juulil 2020.
                  
               
                     (3)
                  
                  
                     Nõukogu peaks töökorra muudatused heaks kiitma.
                  
               
                     (4)
                  
                  
                     Määrus (EL) 2018/1727 ei ole Taani jaoks siduv ning seepärast ei osale Taani käesoleva otsuse, millega rakendatakse määrust (EL) 2018/1727, vastuvõtmisel ega kohaldamisel.
                  
               
                     (5)
                  
                  
                     Määrus (EL) 2018/1727 on Iirimaa ja Ühendkuningriigi jaoks siduv ning seepärast osalevad nad käesoleva otsuse, millega rakendatakse määrust (EL) 2018/1727, vastuvõtmisel ja kohaldamisel,
                  
               ON VASTU VÕTNUD KÄESOLEVA OTSUSE:
         
            Artikkel 1
            Kiidetakse heaks Eurojusti töökorra muudatused, mis on lisatud käesolevale otsusele.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 23. juuli 2020
            
               
                  Nõukogu nimel
               
               
                  eesistuja
               
               M.ROTH
            
         
         
            (1)  ELT L 295, 21.11.2018, lk 138.
         
            (2)  ELT L 50, 24.2.2020, lk 1.
      
      
         
            LISA
            EUROJUSTI TÖÖKORRA MUUTMINE
            EUROJUSTI KOLLEEGIUM,
            võttes arvesse Euroopa Liidu toimimise lepingut, eriti selle artiklit 85,
            võttes arvesse Euroopa Parlamendi ja nõukogu 14. novembri 2018. aasta määrust (EL) 2018/1727 Euroopa Liidu Kriminaalõigusalase Koostöö Ameti (Eurojust) kohta ning millega asendatakse ja tunnistatakse kehtetuks nõukogu otsus 2002/187/JSK (1) (edaspidi „Eurojusti määrus“), eriti selle artikli 5 lõiget 5,
            võttes arvesse Eurojusti töökorda, (2) mille nõukogu kiitis heaks 19. detsembri 2019. aasta rakendusotsusega (EL) 2019/2250 (3) ja mille kolleegium võttis vastu 20. detsembril 2019 (edaspidi „töökord“), eriti selle artikleid 2, 3, 5 ja 18
            ning arvestades järgmist:
            Vastavalt Eurojusti määruse artikli 5 lõikele 5 ja töökorra artiklile 18 võib kolleegium juhatuse või ühe kolmandiku kolleegiumi liikmete ettepanekul Eurojusti töökorda muuta, järgides sama menetlust nagu töökorra vastuvõtmisel. Muudatused tehakse kolleegiumi liikmete kahekolmandikulise häälteenamusega. Kui kokkuleppele ei ole võimalik jõuda kahekolmandikulise häälteenamusega, võetakse kolleegiumi järgmisel koosolekul otsus vastu lihthäälteenamusega.
            COVID-19 pandeemiale reageerimiseks on liikmesriigid võtnud mitmeid erakorralisi ennetus- ja tõkestamismeetmeid. Need meetmed on muutnud kolleegiumi liikmete füüsilise kohalviibimise Eurojusti ruumides või mujal toimuvatel kolleegiumi koosolekutel väga keeruliseks või võimatuks. See omakorda on muutnud keeruliseks töökorra artikli 6 lõikes 1 nõutud kvoorumi saavutamise, et viia läbi kolleegiumi ametlikke koosolekuid ja tagada otsuste tegemine.
            Institutsioonilise talitluspidevuse tagamiseks on vaja, et töökord võimaldaks kolleegiumil koosolekuid läbi viia tehniliste vahendite abil, muu hulgas videokonverentsi teel, kui kolleegiumi liikmetest mitteolenevad erakorralised sündmused või asjaolud takistavad kolleegiumi koosolekut läbi viia vastavalt töökorra artiklite 2 ja 3, artikli 5 lõike 2 ja artikli 6 lõike 1 nõuetele,
            ON TEINUD JÄRGMISE OTSUSE:
            
               Artikkel 1
               Töökorra muutmine
               Töökorra artiklit 2 muudetakse järgmiselt.
               
                            
                        
                        
                           Lisatakse uus lõige 13:
                           
                              „Kooskõlas käesoleva töökorra artikli 5 lõike 2 teise lõiguga võib presidendi valimiseks korraldatavaid kolleegiumi koosolekuid läbi viia tehniliste vahendite abil, muu hulgas videokonverentsi teel. Need tehnilised vahendid peavad võimaldama kolleegiumi liikmetel anonüümselt elektrooniliselt hääletada, nii et nende konfidentsiaalsus on kaitstud, ning tõendada nende osalemist selles protsessis. Käesoleva artikli teisi sätteid kohaldatakse selliste koosolekute suhtes mutatis mutandis.“
                           
                        
                     Töökorra artiklit 3 muudetakse järgmiselt.
               
                            
                        
                        
                           Lõige 3 asendatakse järgmisega:
                           
                              „Asepresidentide valimise suhtes kohaldatakse mutatis mutandis käesoleva töökorra artikli 2 lõigetes 3–13 sätestatud presidendi valimise menetlust, ilma et see piiraks käesoleva artikli lõike 4 kohaldamist.“
                           
                        
                     Töökorra artiklit 5 muudetakse järgmiselt.
               
                            
                        
                        
                           Lõikele 2 lisatakse teine lõik:
                           
                              „Kolleegiumi liikmetest mitteolenevate erakorraliste sündmuste või asjaolude (vääramatu jõud) korral ja kui kolleegiumil ei ole võimalik koosolekut läbi viia töökorra käesoleva lõike nõuete kohaselt, võib kolleegium vastavalt käesoleva töökorra artiklile 7 otsustada korraldada oma koosolekuid tehniliste vahendite abil, muu hulgas videokonverentsi teel. Selle meetme kestuse määrab kolleegium kindlaks oma otsusega. Kolleegium võib oma otsust pikendada, kui erakorralised sündmused või asjaolud (vääramatu jõud) püsivad. Selliseid kolleegiumi koosolekuid võib korraldada tingimusel, et olemasolevad tehnilised vahendid võimaldavad kolleegiumi liikmete tuvastamist ja nende osalemist aruteludes, millega tagatakse arutelude kollegiaalsus. Selliste koosolekute suhtes kohaldatakse mutatis mutandis käesoleva töökorra artikleid 5 ja 6.“
                           
                        
                     
            
               Artikkel 2
               Jõustumine ja avaldamine
               Käesolev Eurojusti töökorra muutmine jõustub selle vastuvõtmise päeval.
               Käesolev töökorra muutmine avaldatakse Euroopa Liidu Teatajas.
            
            
               (1)  ELT L 295, 21.11.2018, lk 138.
            
               (2)  ELT L 50, 24.2.2020, lk 1.
            
               (3)  ELT L 336, 30.12.2019, lk 309.